
Утвърждавам:……………………                                               

Марияна Димитрова
Директор на ДГ №11 „Слънце“
                     П   Р   А   В   И   Л   Н   И   К

ЗА     ВЪТРЕШНИЯ     ТРУДОВ      РЕД

В ДЕТСКА ГРАДИНА №11 „СЛЪНЦЕ“ ГР.КАЗАНЛЪК
ЗА УЧЕБНАТА   2021/2022  ГОДИНА

ГЛАВА     ПЪРВА

ОБЩИ ПОЛОЖЕНИЯ

            Чл.1.С този правилник се урежда организацията на труда в ДГ №11“Слънце“.

             Чл.2.Правилникът конкретизира правата и задълженията  на работниците и служителите и на работодателя по трудовите правоотношения.

            Чл.3.В правилника са формулирани общите изисквания към членовете на трудовия колектив, като същите се задължават да изпълняват изискванията за трудовата дисциплина.Конкретните изисквания са определени в длъжностните характеристики.

ГЛАВА   ВТОРА

ВЪЗНИКВАНЕ И ИЗМЕНЕНИЕ НА  ТРУДОВОТО

ПРАВООТНОШЕНИЕ

РАЗДЕЛ  І

ТРУДОВ ДОГОВОР

            Чл.4.Трудов договор се сключва между работника или служителя и работодателя.

            Чл.5.Трудовият договор се сключва в писмена форма и се подписва от двете страни.

            Чл.6.Документи,които са необходими за сключване на трудов договор са :

· молба свободен текст,

· професионална автобиография,

· лична карта или друг документ за самоличност, който се връща веднага на лицето,

· документ за придобито образование, специалност, квалификация, правоспособност,

· трудова книжка или препис - извлечение за трудовия стаж,

· документ за медицински преглед за постъпване на работа,

· свидетелство за съдимост,ако са изтекли повече от шест месеца от прекратяването на последния трудов договор,

· лична здравна книжка.

            Чл.7.Трудово правоотношение между страните се създава от момента на сключване на трудовия договор и те са длъжни да изпълняват задълженията си по него.

            Чл.8.Началото на изпълнението,времетраенето и съдържанието на трудовия договор се уреждат съобразно КТ.

            Чл.9.С трудовия договор се определят мястото и характерът на изпълняваната работа и трудово възнаграждение.

            Чл.10.Условията на трудовия договор са законови – тези, които са отразени в КТ и други нормативни документи, и необходими-място и характер на работата, предмет на дейност, обем на работа,условия на труд и трудови възнаграждения /предметът и обхватът на дейността се определят със съответната длъжностна характеристика/.

РАЗДЕЛ  ІІ

ПРОЦЕДУРА  И  МЕТОДИ  ЗА  ПОДБОР  НА  УЧИТЕЛСКИТЕ КАДРИ

Чл.11.За заемане на учителските длъжности се изисква диплома за завършена степен на педагогическо образование.

Чл.12.За педагогически кадри не могат да се назначават лица,които:
· са осъдени на лишаване от свобода с влязла в сила присъди за умишлено престъпление,

· са лишени от право да упражняват професията си,

· страдат от заболявания и отклонения, които застрашават живота или здравето на децата,определени с наредба на министъра на образованието и науката, съгласувана с министъра на здравеопазването.

Чл.13.Подборът на кадрите се извършва чрез подбор по документи- проучване на определен списък от документи , представени от кандидатите за заемане на учителска длъжност и събеседване.

Чл.14.Директорът обявява свободните работни места  в бюрото по труда и в РУО на МОН в тридневен срок от овакантяването им.

РАЗДЕЛ ІІІ

ИЗМЕНЕНИЕ НА ТРУДОВОТО ПРАВООТНОШЕНИЕ

            Чл.15.Предмет на изменение на трудовия договор може да бъде всяка договорна клауза с писмено съгласие между страните.

            Чл.16.При изменение на трудовото правоотношение се спазват разпоредбите на чл.118 и чл.119 от КТ.

            Чл.17.При командироване на работници и служители се спазват разпоредбите на КТ и Наредба за командировките в страната.

ГЛАВА ТРЕТА

ОСНОВНИ ЗАДЪЛЖЕНИЯ НА СТРАНИТЕ ПО

ТРУДОВОТО   ПРАВООТНОШЕНИЕ

РАЗДЕЛ І

ЗАДЪЛЖЕНИЯ НА РАБОТОДАТЕЛЯ – ДИРЕКТОР
            Чл.18.Длъжен е да осигури на педагогическия и непедагогическия персонал необходимите условия за изпълнение на работата по трудовото правоотношение, за което са се уговорили, като осигури:
1. работата, която е определена при възникване на трудовото правоотношение,

2. работно място и условия в съответствие с характера на работата,

3. здравословни и безопасни условия на труд,

4. кратка характеристика или описание на работата,

5. указания за реда и начина на изпълнение на трудовите задължения и упражняване на трудовите права, включително запознаване с правилата за вътрешния трудов ред и с правилата за здравословни и безопасни условия на труд.

            Чл.19.Длъжен е да пази достойнството на работника или служителя по време на изпълнение на работата по трудовото правоотношение.

           Чл.20.Длъжен е да създаде условия на учителите да повишават професионалната си квалификация в организирани форми на обучение и чрез самостоятелна подготовка.

           Чл.21.Директорът на ДГ като орган за управление:

1. прилага държавната политика в областта на предучилищното образование;

2. ръководи и отговаря за цялостната дейност на институцията;

3. планира, организира, контролира и отговаря за образователния процес, както и за придобиването на ключови компетентности от децата и учениците;

4. отговаря за спазването и прилагането на нормативната уредба, отнасяща се до предучилищното образование;

5. отговаря за разработването и изпълнението на учебни програми;

6. отговаря за разработването и изпълнението на всички вътрешни за институцията документи – правилници, правила, стратегии, програми, планове, механизми и др.;

7. организира и ръководи самооценяването на детската градина ;

8. организира и осъществява приемането на децата в детската градина;

9. организира преместването на деца;

10. организира и контролира дейности, свързани с обхващането и задържането на подлежащите на задължително обучение деца;

11. подписва документите за преместване на децата, за завършено задължително предучилищно образование;

12. изготвя длъжностно разписание на персонала и утвърждава поименно разписание на длъжностите;

13. сключва, изменя и прекратява трудови договори с педагогическите специалисти и с непедагогическия персонал в институцията в съответствие с Кодекса на труда;

14. обявява свободните работни места в бюрото по труда, в Регионалното управление на образованието и в Информационната база данни за анализи и прогнози за кадрово обезпечаване на системата на предучилищното и училищното образование с педагогически специалисти до 3 работни дни от овакантяването или от откриването им;

15. управлява и развива ефективно персонала;

16. осигурява условия за повишаването на квалификацията и за кариерното развитие на педагогическите специалисти;

17. утвърждава план за организирането, провеждането и отчитането на квалификацията съобразно стратегията за развитие на институцията;

18. организира атестирането на педагогическите специалисти;

19. отговаря за законосъобразното, целесъобразно, ефективно и прозрачно разходване на бюджетните средства, за което представя тримесечни отчети пред общото събрание на работниците и служителите и обществения съвет;
20. поощрява и награждава деца;

21. поощрява и награждава педагогически специалисти и непедагогически персонал;

22. налага дисциплинарни наказания на педагогически специалисти и непедагогическия персонал;

23. отговаря за осигуряването на здравословна, безопасна и позитивна среда за обучение, възпитание и труд;

24. отговаря за законосъобразното и ефективното управление на ресурсите;

25. осъществява взаимодействие с родителите и представители на организации и общности;

26. взаимодейства със социалните партньори и заинтересовани страни;

27. представлява институцията пред администрации, органи, институции, организации и лица;

28. сключва договори с юридически и физически лица по предмета на дейност на образователната институция в съответствие с предоставените му правомощия;

29. контролира и отговаря за правилното водене, издаване и съхраняване на документите в институцията;

30. съхранява печата  на детската градина;

31. съдейства на компетентните контролни органи при извършване на проверки и организира и контролира изпълнението на препоръките и предписанията им;

32. съдейства на компетентните органи за установяване на нарушения по чл. 347 от Закона за предучилищното и училищното образование;

33. в изпълнение на правомощията си издава административни актове;

34. провежда или участва в изследователска дейност в областта на предучилищното образование.

            Чл.22.Като председател на педагогическия съвет, директорът осигурява изпълнение на решенията му.

РАЗДЕЛ ІІ

ЗАДЪЛЖЕНИЯ НА РАБОТНИЦИТЕ И СЛУЖИТЕЛИТЕ

ПЕДАГОГИЧЕСКИ СПЕЦИАЛИСТИ
            Чл.23.Педагогическите специалисти са длъжни да предоставят на работодателя работната си сила за изпълнение на конкретна трудова функция – обучение, възпитание, социализация и подкрепа на децата.

            Чл.24.Педагогическите специалисти са длъжни да спазват трудовата дисциплина и да изпълняват всички разумни изисквания на директора.

            Чл.25.Педагогическите специалисти са длъжни да изпълняват работата и трудовите си задължения точно и добросъвестно и да спазват правилниците.

            Чл.26.Педагогическите специалисти имат право да:
1. членуват в професионални организации и да вземат участие в работата на регионалните и националните им органи,

2. да дават мнения и да правят предложения по дейността на ДГ до административните органи в системата на предучилищното и училищното образование,

3. получават информация за възможностите за повишаване на професионалната си квалификация от директора,от РУО на МОН и от МОН,

4. участват в определяне стратегията на ДГ, при разработване на годишния  и другите планове,
5. учителите избират варианти за учебни програми, пособия и помагала,

6. прилагат педагогически идеи, концепции, методи, технологии и средства на обучение,

7. избират организационни форми на обучение и на възпитателни въздействия,

8. получават информация относно състоянието на ДГ,

9. получават защита по КТ.

            Чл.27.Педагогическите специалисти са длъжни да:
1. изпълняват задълженията си, определени в КТ, в нормативните актове в системата на предучилищното и училищното образование и в длъжностната характеристика,
2. изпълняват нормата за задължителна преподавателска работа,

3. изпълняват решенията на педагогическия съвет,както и препоръките на контролните органи на РУО и на МОН,

4. опазват живота и здравето на децата по време на възпитателно-образователния процес и на други дейности организирани от учителя или ДГ,

5. повишават професионалната си квалификация.

6. извършват своята работа във вид, удобен за това –  работно облекло и работни обувки , използвани само в сградата на детската градина.

               Чл.28.Предварително писмено уведомяват директора при извеждане децата извън сградата на ДГ за наблюдения, изложби, концерти и други след писмено съгласие от родителите за това.

НЕПЕДАГОГИЧЕСКИ  ПЕРСОНАЛ
            Чл.29.Основните задължения по трудовото правоотношение се уреждат съгласно КТ, длъжностните  характеристики, Правилника на ДГ, ЗПУО.

            Чл.30.При изпълнение на работата, за която са се утоворили, работниците и служителите са длъжни да:
1. спазват установената трудова дисциплина и да изпълняват работата, за която са се уговорили,

2. се явяват навреме на работа и да бъдат на работното си място до края на работното време,

3. се явяват на работа в състояние, което им позволява изпълнение на възложените задачи,

4. не употребяват алкохол или други упойващи вещества през работно време,

5. използват цялото работно време за изпълнение на възложените задачи,

6. спазват техническите и технологическите правила правилника за осигуряване на безопасни условия на възпитание, обучение и труд, правилника на ДГ и други законни нареждания на работодателя,

7. пазят грижливо имуществото и материално-техническата база, както и да пестят разходването на ел.енергия, вода, отопление и други материали,

8. да пазят името на ДГ, да не уронват нейния авторитет и престиж, да не злоупотребяват с доверието на работодателя и да не разпространяват поверителни за него сведения,

9. съгласуват работата си и да си оказват взаимна помощ и съдействие,
10.  изпълняват всички други нареждания, произтичащи от нормативните актове, от колективния трудов договор и от характера на работата.

            Чл.31.Работниците и служителите имат право:
1. на своевременна, достоверна и разбираема информация  относно дейностите и делата в учебното заведение,
2. да изискват от работодателя обективна и справедлива характеристика за професионалните си качества и резултатите от трудовата си дейност или обективна и справедлива препоръка .

       Чл.32.Педагогическите специалисти и непедагогическия персонал не може да нарушават правата на детето, да унижават личното му достойнство, да прилагат форми на психическо и физическо насилие върху него.

       Чл.33.Педагогическите специалисти и непедагогическия персонал уведомяват директора при отсъствие от работа по здравословни причини и представят болничен лист в срок от 3 работни дни.

       Чл.32.Всички служители и работници са длъжни да спазват изготвените и утвърдени от директора графици.
ГЛАВА ЧЕТВЪРТА

РАБОТНО  ВРЕМЕ  И  ПОЧИВКИ

РАЗДЕЛ І

РАБОТНО ВРЕМЕ
          Чл.35.Работното време на персонала през цялата година е на петдневна работна седмица.
           Чл.36.Работата в ДЗ се организира на две смени.

           Чл.37. Директорът е с 8-часов работен ден  от 800 до 1700 часа.
           Чл.38.(1.)Работното време на учителите е 8 часа дневно.

                       (2.)В рамките на установеното работно време  учителите се включват в изпълнението на :

                  1.нормата за преподавателска работа (нормата на преподавателска работа на учителите в детската градина се определят и отчитат в астрономически часове);

                   2.функциите, определени в държавния образователен стандарт за статута и професионалното развитие на учителите, директорите и другите педагогически специалисти  (конкретизирани в чл.5, ал.1  и чл.6, ал.1 от Наредба №15/2019 г. )

                  3.други задачи, възложени за изпълнение от директора и произтичащи от заеманата длъжност.


          (3.) В случай на отсъствие на учител неговата преподавателска норма се изпълнява от заместник, назначен със заповед на директора или от останалите учители, които преминават на разпокъсан график, изготвен от директора. 

            Чл.39. В  пряката възпитателно-образователна работа с децата заемащите учителски длъжности работят на смени – 30 часа седмично:

                  1. І смяна – от 07.00часа до 13.30 часа,/ с включена почивка/ за основната сграда и  от 07.00 часа до 13.00 часа за филиала 
                  2. ІІ смяна – от 12.00часа до 18.00 часа
                  3. при необходимост от заместване : от 0800 часа до 1230 часа и от 1515 часа до 17  часа

Чл.40. При изпълнение на ЗНПР педагогическите специалисти по приобщаващо образование работят  по утвърдени от директора графици
            Чл.41.Непедагогическият и помощният персонал са на 8–часов работен ден, както следва:

                  1.помощник-възпитатели І смяна – от 06.00 часа до 14.30 часа ,

                  2.помощник-възпитатели ІІ смяна – от 09.30 часа до 18.00 часа ,

                  3.ЗАС и домакин -от 07.30часа до16.30часа,  а в дните, определени за събиране на такси - до 18.00 часа /130 час за сметка на обедната почивка/, 
                  4.работник кухня – според графика в ОПКМДМК - Казанлък,

                  5.огняр (основна сграда)– от 06.00 часа до 12.00 часа и от 1400 часа до 16.10 часа.
                  6.помощник на учителя – според нуждите на групите
РАЗДЕЛ ІІ

ПОЧИВКИ
Чл.42.Почивките в работния ден се ползват  при спазване на изискванията на раздел ІІІ от КТ и Наредба за работното време, почивките и отпуските.

            Чл.43.Педагогическият и помощният персонал ползват регламентирана почивка, както следва:

                  1.директор от 1230 часа до 1330 часа

      2.учители І смяна – от 11.00 часа до 11.30 часа,

                  3.помощник-възпитатели, помощник на учителя  – от 12.30часа до 13.00 часа,

                   4.административен служител и домакин -от 12.30 часа до 13.30часа, а в дните, определени за събиране на такси – от 1230 часа до 1500часа
                  5.огняр (основна сграда)– от 1020 часа до 1030 часа.

            Чл.44.По време на регламентираната почивка на учителите при децата остават помощник-възпитателите, като носят отговорност за живота и здравето на децата.

            Чл.45.Празничните дни през годината се ползват съгласно чл.154 от КТ.

РАЗДЕЛ ІІІ

ОТПУСКИ
           Чл.46.Отпуските на педагогическия и непедагогическия персонал в ДГ се определят и се ползват при спазване на разпоредбите на КТ, КТД и Наредба за работното време, почивките и отпуските.
            Чл.47.Размерите на платения годишен основен и допълнителен отпуск на членовете на трудовия колектив в ДЗ  се уговарят в колективен трудов договор.

ГЛАВА ПЕТА

ТРУДОВА ДИСЦИПЛИНА

            Чл.48.За редовно неизпълнение на професионалните си задължения, нарушения на трудовата дисциплина, правилника на ДГ и правилника за вътрешния трудов ред работниците и служителите носят дисциплинарна отговорност и се наказват съгласно КТ.

            Чл.49.Нарушение на трудовата дисциплина е и неизпълнение на задълженията, произтичащи от длъжностната характеристика, ЗПУО и чл.187 от КТ.

            Чл.50.За нарушение на трудовата дисциплина се налагат дисциплинарни наказания съгласно гл.ІХ,раздел ІІІ на КТ.

ГЛАВА ШЕСТА

ИМУЩЕСТВЕНА ОТГОВОРНОСТ И ДРУГИ

ВИДОВЕ ОБЕЗЩЕТЕНИЯ

РАЗДЕЛ І

ИМУЩЕСТВЕНА ОТГОВОРНОСТ
            Чл.51.Работодателят, педагогическият и непедагогическият персонал носят отговорност съгласно КТ, законовите разпоредби в страната и нормативната база за системата на предучилищното и училищното образование.

            Чл.52.Имуществена отговорност носят и децата,които при умишлена повреда на имущество в ДГ  посредством родителите си възстановяват нанесената щета в 10-дневен срок.

РАЗДЕЛ ІІ

ДРУГИ ВИДОВЕ ОБЕЗЩЕТЕНИЯ

            Чл.53.Другите видове обезщетения се изплащат на директора, педагогическия и непедагогическия персонал при спазване на действащите нормативни документи.

ГЛАВА СЕДМА

ПРОФЕСИОНАЛНА КВАЛИФИКАЦИЯ
            Чл.54.Учителите имат право на участие в квалификационни форми, на професионално развитие и израстване и методически изяви.

            Чл.55.Договор за повишаване на квалификацията и за приквалификация се сключва между директора и членовете на педагогическия и непедагогическия колектив на основание чл.234 от КТ.

ГЛАВА ОСМА

ТРУДОВО ВЪЗНАГРАЖДЕНИЕ

            Чл.56.Трудовото възнаграждение в ДГ се изплаща в пари лично на работника или служителя по ведомост и по банков път.

            Чл.57.Размерът на трудовото възнаграждение се определя съгласно действащите нормативни документи.

            Чл.58.Нормите за задължителна  преподавателска заетост на педагогическия персонал се определят съгласно действащите нормативни документи.

            Чл.59.Допълнителните и другите трудови възнаграждения на трудовия колектив в ДГ се изплащат при спазване на гл.ХІІ, раздел ІІІ от КТ .

ГЛАВА ДЕВЕТА

ЗДРАВОСЛОВНИ И БЕЗОПАСНИ УСЛОВИЯ  НА ТРУД

            Чл.60.Директорът е длъжен да осигури здравословни и безопасни условия на възпитание, обучение и труд в ДГ, като:

                 1.разработи и утвърди правила за осигуряване на безопасни условия на труд,

                 2.утвърди правилник за осигуряване на безопасни условия на възпитание,обучение и труд,

                 3.организира провеждането на видовете инструктажи с педагогическия и непедагогическия персонал.

            Чл.61.Директорът взима мерки за предотвратяване на трудовите злополуки в ДГ, установява станала трудова злополука, уведомява съответните органи и в тридневен срок съставя акт за трудовата злополука.

            Чл.62.Работниците и служителите са длъжни да спазват утвърдените от директора правилници, наредби, указания, правила, инструкции, инструктажи и други, свързани с безопасните условия на труд.

            Чл.63.За организиране и провеждане на дейностите по създаване и поддържане на безопасни и здравословни условия  на възпитание,обучение и труд в ДГ е изградена комисия по безопасност на движението, охрана на труда и защита при природни и други бедствия.

ГЛАВА ДЕСЕТА

ПРЕКРАТЯВАНЕ НА ТРУДОВОТО ПРАВООТНОШЕНИЕ

Чл.64.С прекратяването на трудовия договор престава да съществува трудовото правоотношение.

           Чл.65.Прекратяването на трудовия договор се извършва при спазване разпоредбите на КТ.

            Чл.66.Прекратяването на трудовия договор става с писмена заповед на директора, в която точно е отразено основанието на съответния член от КТ,въз основа на който става прекратяването.

           Чл.67.Издадената заповед се връчва лично на работника или служителя.

            Чл.68.Причините за прекратяване на трудовия договор и датата се вписват в трудовата книжка на работника или служителя.

            Чл.69.Парични обезщетения при прекратяване на трудовото правоотношение се изплащат при спазване на законовите разпоредби на КТ.

            Чл.70.При прекратяване на трудовото правоотношение с работник или служител на основание чл.328, ал.1, т.2,3,5,11 и чл.330, ал.2, т.6 от КТ задължително се спазват разпоредбите на чл.333 от КТ и Наредба№5 за болестите, при които работниците, боледуващи от тях, имат особена закрила съгласно чл.333 ал.1 от КТ.

ДОПЪЛНИТЕЛНИ РАЗПОРЕДБИ

            §1.Трудовият колектив в ДГ се разпределя на педагогически и непедагогически персонал.

            §2.Всички служители от педагогическия персонал, заемащи учителски длъжности в този Правилник са наречени „учител”.

            §3.Работниците и служителите в ДГ имат право да образуват синдикални организации, които сами изработват и приемат свои устави и правила, организират своето управление и определят своите функции.

            §4.Директорът съдейства и създава условия за осъществяване  дейността на синдикалните организации.

            §5.В ДГ може да се сключи само един КТД между директора и синдикалните организации по реда на КТ.

            §6.Общото събрание в ДГ се състои от всички работници и служители и само определя реда на своята работа.

            §7.Общото събрание е редовно, когато на него присъстват повече от половината от работниците и служителите и приема решенията си с обикновено мнозинство от присъстващите.

            §8.Педагогическият съвет е колективен орган за управление  на ДГ и неговият състав и функции са определени със ЗПУО и Правилника на ДЗ
ПРЕХОДНИ И ЗАКЛЮЧИТЕЛНИ РАЗПОРЕДБИ

           §9.Този правилник се издава от директора на ДГ на основание чл.181 от КТ и в съответствие  със съществуващата нормативна уредба.
            §10.Разпоредбите на правилника за вътрешния трудов ред не противоречат на нормативните актове и на КТД.

            §11.Неотменна част от настоящия правилник са цитираните нормативни документи: КТ, ЗПУО , съответните длъжностни характеристики, КТД и други.

            §12.Действието на настоящия правилник се разпростира по отношение на ръководството на ДГ , педагогическия и непедагогическия персонал.

            §13.Директорът запознава целия трудов колектив с настоящия правилник.

            §14.Неизпълнението на Правилника за вътрешния трудов ред е нарушение на трудовата дисциплина. За нарушение на Правилника за вътрешния трудов ред се счита всяко неизпълнение на задълженията,посочени в правилника. При констатиране на такива директорът  определя наказанията съгласно действащите към момента разпоредби на КТ.

            §15.Контролът по изпълнението на правилника се осъществява от директора на ДГ№11“Слънце“.

Правилникът за вътрешния трудов ред на   утвърден със Заповед № 12 / 15.09.2021г.  след обсъждане с представителите на синдикалните организации.
Запознати с Правилника за вътрешния трудов ред на ДГ №11“Слънце“ за учебната 2021/2022 г.:

